CELEX: 62016TA0502
Language: mt
Date: 2019-11-20 00:00:00
Title: Kawża T-502/16: Sentenza tal-Qorti Ġenerali tal-20 ta’ Novembru 2019 – Missir Mamachi di Lusignano et vs Il-Kummissjoni (“Servizz pubbliku – Uffiċjali – Qtil ta’ uffiċjal u ta’ martu – Obbligu li tiġi żgurata s-sigurtà tal-persunal fis-servizz tal-Unjoni – Responsabbiltà ta’ istituzzjoni għad-dannu morali tal-aventi kawża ta’ uffiċjal mejjet – Omm, ħu u oħt l-uffiċjal – Rikors għad-danni – Ammissibbiltà – Locus standi abbażi tal-Artikolu 270 TFUE – Persuna li għaliha japplikaw ir-Regolamenti tal-Persunal – Terminu raġonevoli”)

20.1.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 19/43
            
         
      Sentenza tal-Qorti Ġenerali tal-20 ta’ Novembru 2019 – Missir Mamachi di Lusignano et vs Il-Kummissjoni
      (Kawża T-502/16) (1)
      
      (“Servizz pubbliku - Uffiċjali - Qtil ta’ uffiċjal u ta’ martu - Obbligu li tiġi żgurata s-sigurtà tal-persunal fis-servizz tal-Unjoni - Responsabbiltà ta’ istituzzjoni għad-dannu morali tal-aventi kawża ta’ uffiċjal mejjet - Omm, ħu u oħt l-uffiċjal - Rikors għad-danni - Ammissibbiltà - Locus standi abbażi tal-Artikolu 270 TFUE - Persuna li għaliha japplikaw ir-Regolamenti tal-Persunal - Terminu raġonevoli”)
      (2020/C 19/50)
      Lingwa tal-kawża: it-Taljan
      
         Partijiet
      
      
         Rikorrenti: Stefano Missir Mamachi di Lusignano (Shanghai, iċ-Ċina) u s-6 rikorrenti l-oħra li isimhom jidher anness mas-sentenza (rappreżentanti: F. Di Gianni, G. Coppo u A. Scalini, avukati)
      
         Konvenuta: Il-Kummissjoni Ewropea (rappreżentanti: inizjalment minn B. Eggers, G. Gattinara u D. Martin, sussegwentement minn G. Gattinara u R. Striani, aġenti)
      
         Suġġett
      
      Talba bbażata fuq l-Artikolu 270 TFUE u intiża, essenzjalment, sabiex il-Kummissjoni tiġi kkundannata tħallas lill-aventi kawża ta’ Alessandro Missir Mamachi di Lusignano, lill-aventi kawża ta’ Livio Missir Mamachi di Lusignano, lil Anne Jeanne Cécile Magdalena Maria Sintobin, lil Stefano Missir Mamachi di Lusignano u lil Maria Letizia Missir Mamachi di Lusignano, diversi somom bħala kumpens għad-danni morali li rriżultaw mill-qtil ta’ Alessandro Missir Mamachi di Lusignano u ta’ martu, li seħħ fit-18 ta’ Settembru 2006 f’Rabat (il-Marokk), fejn Alessandro Missir Mamachi di Lusignano kien jinsab għal raġunijiet ta’ servizz.
      
         Dispożittiv
      
      
                  1)
               
               
                  
                     Ma hemmx iktar lok li tittieħed deċiżjoni dwar it-talbiet għal kundanna tal-Kummissjoni Ewropea biex tħallas, bħala kumpens għad-danni morali, ammont ta’ EUR 463 050 lil kull wieħed mill-aventi kawża ta’ Alessandro Missir Mamachi di Lusignano, ammont ta’ EUR 574 000 lill-istess aventi kawża, u ammont ta’ EUR 308 700 lill-aventi kawża ta’ Livio Missir Mamachi di Lusignano.
                  
               
            
                  2)
               
               
                  
                     Il-Kummissjoni hija kkundannata tħallas in solidum ammont ta’ EUR 50 000 lil Anne Jeanne Cécile Magdalena Maria Sintobin, bħala kumpens għad-danni morali mġarrba minnha.
                  
               
            
                  3)
               
               
                  
                     Il-Kummissjoni hija kkundannata tħallas in solidum ammont ta’ EUR 10 000 lil Maria Letizia Missir Mamachi di Lusignano, bħala kumpens għad-danni morali mġarrba minnha.
                  
               
            
                  4)
               
               
                  
                     Il-Kummissjoni hija kkundannata tħallas in solidum ammont ta’ EUR 10 000 lil Stefano Missir Mamachi di Lusignano, bħala kumpens għad-danni morali mġarrba minnu.
                  
               
            
                  5)
               
               
                  
                     Il-kumpensi msemmija fil-punti 2 sa 4 ta’ dan id-dispożittiv għandhom jiżdiedu bl-interessi moratorji, mid-data tal-pronunzja ta’ din is-sentenza u sal-ħlas sħiħ, bir-rata ffissata mill-Bank Ċentrali Ewropew (BĊE) għall-operazzjonijiet prinċipali ta’ rifinanzjament tiegħu, miżjuda b’żewġ punti perċentwali.
                  
               
            
                  6)
               
               
                  
                     Ir-rikors huwa miċħud għall-bqija.
                  
               
            
                  7)
               
               
                  
                     Il Kummissjoni hija kkundannata għall-ispejjeż.
                  
               
            
         (1)  ĠU C 26, 26.1.2013 (kawża inizjalment irreġistrata quddiem it-Tribunal għas-Servizz Pubbliku tal-Unjoni Ewropea bin-numru F-132/12) u ttrasferita lill-Qorti Ġenerali tal-Unjoni Ewropea fl-1.9.2016).